Betenkningstiden i hurtigsjakk gjør at spillerne har begrenset tid til å vurdere hvert enkelt trekk. Den er likevel så lang at kvaliteten på partiene ofte er svært høy, og det er vanligvis de spillerne som er best med vanlig betenkningstid som også gjør det best i hurtigsjakk. Tidligere verdensmester i sjakk, Viswanathan Anand fra India, ble lenge regnet som verdens fremste hurtigsjakkspiller. Nå er det primært Magnus Carlsen som også dominerer i denne sjakkvarianten.